Wees waterwys dié feesseisoen | News24
Wees waterwys dié feesseisoen
Burgemeester Elza Van Lingen
DIE somervakansie draf al nader en dit is 'n groot voorreg vir my om weereens al ons inwoners en besoekers 'n geseënde feesgety toe te wens.
Kouga is 'n wonderlike plek om hierdie spesiale tyd van die jaar te vier en die munisipaliteit het reeds vroeg vir die seisoen begin voorberei ten einde te verseker dat enige moontlike diensonderbrekings vinnig opgelos sal kan word. Graag moedig ons ook inwoners aan om die nuwe Link-toep af te laai wat dit makliker maak om diensprobleme te rapporteer.
Met die bylaag wil ons graag inwoners op hoogte bring van wat by die munisipaliteit gebeur het sedert Augustus.
Alhoewel daar goed vordering met dienslewering oor die algemeen gemaak was, bly die voortslepende droogte 'n groot bron van kommer. Die damvlakke is baie laag ten spyte van die onlangse reën en waterbeperkings word steeds streng toegepas.
Ons doen 'n beroep op ons inwoners om asb vol te hou met hul pogings om water te bespaar. Dra asb ook die boodskap aan besoekers oor, sodat ons saam kan seker maak dat ons dorpe se krane nie leegloop nie.